**Több mint színház, Élmény a Margitszigeten!**

**Margitszigeti Szabadtéri Színház 2023. évad**

**A Margitszigeti Szabadtéri Színház gazdag és felejthetetlen élményt kínál az idei nyárra. A 2023-as évad az évfordulók és ünnepek éve. Idén 85 éves a Margitszigeti Szabadtéri Színpad, amit Bán Teodóra ügyvezető igazgató, művészeti vezető kerek 20 éve vezet.**

**Világsztárok, a hazai legjobbak, ragyogó zenei tehetségek a klasszikus és pop színpadokról, látványos show elemekkel készülő koncertek, színházi, opera-, balett-, operett- és musical bemutatók, családi események, kiállítások színesítik az idei nyarat. Budapest egyesítése 150. évfordulójának ünnepi koncertje és kiállítása, Piazzolla, a tangókirály és az argentin tangó forró elragadó világa táncban, hamis és igaz szerelmi történetek. A Jurassic Park kultikus film és gigantikus zenéje szimfonikus nagyzenekarral, családi dinó fesztivál, játékkal. A 10. Színházi Olimpián Bartók: A csodálatos mandarin, Ravel: Bolero koncert-táncjáték és Szentivánéj a szigeten; Lehár Ferenc: Luxemburg grófja, világsikerű operettbemutató, a Rómeó és Júlia időtlen története varázslatos balettben; Verdi Attila operája sztárvendéggel; Sukhishvili, a Georgiai (Grúz) Nemzeti Táncegyüttes; Gyilkos vagy áldozat? Báthory Erzsébet opera-musical; valamint a hazai zenei és színházi élet nagyjai várják a nézőket a Margitszigeten, élmény versben, zenében és táncban, családi és gyerekprogramok, kiállítások a margitszigeti nyári színház varázslatos világában.**

A közel 4 hónapos szezon kínálata, a családi események, kiállítások és egyéb izgalmas rendezvények megtekinthetők a színház [**www.margitszigetiszinhaz.hu**](http://www.margitszigetiszinhaz.hu)weboldalán.

**Hogy kikkel találkozhat a Margitszigeten a nyáron?**

Májustól indul a 2023-as évad, mely nagyszabású, egyedi produkciókat tartogat. Már kezdésként **két világhíres brand** fantasztikus produkcióját élvezheti a közöség! A **SUKHISHVILI** **Georgiai Nemzeti Táncegyüttes** tagjai fantasztikus és virtuóz táncművészek, utánozhatatlan és egyedülálló tánctechnikájukkal a világot már bejárták és meghódították. Igazi kuriózumnak tekinthetjük a tudományos-fantasztikus **Jurassic Park** kultikus filmek sorát. Most a 30 éves Jurassic Park 1. film-zene-koncert először mutatkozik be Magyarországon. A filmet Steven Spielberg rendezte és zenéjét John Williams zeneszerző jegyzi. A korszakalkotó film, valódi kuriózuma lesz a nyárnak. Közreműködik, a **MÁV Szimfonikus Zenekar,** Farkas Róbert karmester vezetésével.

Júniusban érkezik a Margitszigetre a nemzetközi hírű virtuóz, **Daniel Lozakovich**, akit fiatal kora ellenére mára az egyik legizgalmasabb játékú hegedűművész és a világ legnagyobb koncerttermeiben, karmestereivel arat hangos sikereket. Lozakovich fenséges muzsikálása teszi majd igazán varázslatossá a 2023-as év klasszikus zenei nyitókoncertjét, melyet évről-évre, hagyományosan, hazánk legrangosabb szimfonikus együttesével, a **Nemzeti Filharmonikus Zenekarral** közösen rendez meg a színház. Az est karmestere Káli Gábor. Az előadás nyitásaként **Caramel** a **Magyar Állami Operaház 150 főből álló Gyermekkarával** adja elő Budapestről írt, 1873 című szerzeményét. A lélekemelő dal egy Budapesthez szóló szerelmeslevélként is értelmezhető.

A Margitszigeti Színház évről-évre világhíres operasztárokat hív Operagálájára. Idén két olyan hang érkezik, amely eléri a csillagokat! **Pretty Yende és Nadine Sierra** szopránjátPárizs, New York, London, Bécs kiemelt operaházai után Budapesten is élvezheti a közönség. **Pretty Yende csodálatos hangját legutóbb III. Károly király koronázási ünnepségén is megcsodálhattuk.** A **Golden Age Operagála** repertoárján **Verdi, Bellini, Rossini** ismert dallamai mellettolyan népszerű dalok kerülnek repertoárra, mint a „A boy like that” a West Side Storyból. Az operaelőadáson a Margitszigeti Színház egyik kiemelt partnere, a **Magyar Állami Operaház Zenekara** működik közre.Karmester: Pablo Mielgo.

A műfaj szerelmesei, a tavaly hangosan ünnepelt Verdi: **Attila operabemutató** után, idén is hatalmas élménnyel gazdagodhatnak. A különleges látványvilággal és rendezéssel színre vitt előadás Kentaur, Dobó Kata és Madarász János „Madár” által készített gigantikus filmes környezetben kelti életre a hun király történetét. A kanadai **John Relyea** napjaink világsztár basszusa – Attila szerepének egyik legkarizmatikusabb megformálója – érkezik az előadásra. A további főszerepekben: **Kolonits Klára, László Boldizsár, Gábor Géza, Haja Zsolt** hangját élvezheti a közönség. Közreműködik a **Magyar Állami Operaház Zenekara és Énekkara.** Karmester: **Rajna Martin.** Az előadás rendezője**: Aczél András**. Az előadás igazi csemege az operarajongók számára. A csodálatos hangok mellett a show különleges látványvilága is garantálja a feledhetetlen élményt.

Idén Petőfit ünnepeljük, így a Margitszigeten sem maradhat el a nagy költőnk életének jelentősebb pillanatait bemutató **Szabadság, szerelem!** című tánc-szín-játék a **Magyar Nemzeti Táncegyüttes** előadásában. A darabban közreműködik: **Herczegh Péter,** a rendező és társrendező koreográfusok: **Zsuráfszky Zoltán** és **Zs. Vincze Zsuzsa.**
A musical műfajának rajongóit sem hagyja a színház élmény nélkül. A **Báthory Erzsébet** **opera-musical,** a 2012-es ősbemutató után, 2023 nyarán ismét színpadra kerül a Margitszigeti Színház és a **Kolozsvári Magyar Opera** közös produkciójaként, olyan neves főszereplőkkel, mint **Benedekffy Katalin, Szemenyei János, Szilágyi János,** **Laczkó V. Róbert. Rendező: Bagó Bertalan, koreográfus: Novák Péter.**

**A 28. Duna Karnevál Gála**, mint a karneváli események koronája minden évben a Margitszigeti Szabadtéri Színház mesés környezetében bemutatott gála, a külföldi és hazai táncegyüttesek közel 300 művészének egyedülálló, közös műsora. Az este első részében bemutatkoznak a karneválra meghívott külföldi tánc és zenei együttesek Georgiától az USA-ig. A második felvonásban egy művészi együttműködésben megvalósuló előadást láthatunk Tánchimnusz címmel, mellyel a Himnusz előtt tisztelegnek, megszületésének kétszáz éves évfordulója alkalmából.

A **10. Színházi Olimpia** záróeseményének a Margitszigeti Színház ad otthont. **Bartók: A Csodálatos Mandarin** és **Ravel: Bolero** című legendás szerzeményeire készült táncművek, az **InterEUropa Balett** előadásában, különböző nemzetiségű, válogatott táncosokkal kerül színre. A szimfonikus zenekari műként játszott művek, most egy különleges formában hangzanak fel, négykezes és két zongorás négykezes előadásban. A Bartók-művet a világhírű **Bogányi Gergely és Boros Mihály,** a Ravel-művet, a két művész mellett, két kiváló zongorista, **Binder Károly** és **Varga Gábor** szólaltatják meg.

A **Kecskeméti Katona József Nemzeti Színházzal** közös szabadtéri bemutató pedig egy népszerű operett lesz. **A Luxemburg grófja,** **Szente Vajk** rendezésében, sztár szereplőgárdával kerül bemutatása júliusban. Főszerepekben: **Járai Máté, Koltai-Nagy Balázs** és **Bori Réka.**

Sokunk kedvenc bulis dalát, a Bamboléot is elénekelhetik a nézők ezen a nyáron közösen a Margitszigeten, hisz a **Chico & the Gypsies** egy hamisítatlan világzenei koncert-showt ígér. Az est előzenekara a fantasztikus **Romengo,** az egyedi autentikus zenét játszó együttes élén **Lakatos Mónikát** és **Rostás Mihály Mazsit hallhatjuk.**

A könnyed kikapcsolódást szeretőket további koncert-show is várja: Hazánk legnépszerűbb dívája, a finom nőiességéről ismert énekesnő, **Zséda** első önálló Zséda – Díva című koncertshow-jával érkezik a Margitsziget színpadára.

Szerelem, érzékiség, szenvedély, azaz a **Rómeó és Júlia balett**, az örök klasszikus. A Prokofjev zenéjére készült balett-esszencia, most **Valentina Turcu** rendezésében, kirobbanó energiákkal kerül színre a **Maribori Balett** előadásában a Margitszigeten.

**És továbbra is tánc! TANGO WITH THE STARS!** Az ország legnépszerűbb, a televíziós show-műsorokból megismert versenytáncosai, versenybajnokai **Astor Piazzolla**, a tangó királyának műveiből álló esten varázsolják el a közönséget, tangóharmonikán kísér: **Kéméndi Tamás**, közreműködik az **Óbudai Danubia Zenekar**, vezényel Hámori Máté.

**Dolhai Attila** 20 éve van színpadon. A népszerű színész, énekes épp 2003-ban a Mozart! musical címszerepével került be a köztudatba és ez hozta meg számára a máig tartó sikert. Az elmúlt 20 év legfontosabb szerepei, állomásai, dalai és saját zenekarának szerzeményei színesítik majd a Best of Dolhai produkciót, melyben neves sztárvendégek is feltűnnek majd. Vendégei: **Janza Kata, Vágó Zsuzsi** és **Dolhai Luca.**

Először érkezik a Margitszigetre **Pápai Joci,** méghozzá szimfonikus koncerttel. A balkáni, a djangó, és a cigányzene nagymesetereivel közösen megálmodott koncert, vendégfellépője **Szirtes Edina ’Mókus’** és a zenekar, akinek hangszerelésében megszólalnak a dalok, nem más, mint a **Heureka Pop Orchestra Wien.**

És a nagy nevek sora még nem ért véget! **Idén a „HANG”, Frank Sinatra** legnagyobb slágereit is eldúdolhatjuk a **Cotton Club Singers** énekeseivel. László Boldizsárral, Fehér Gáborral és a csodás hölgyekkel: Kozma Orsolyával, Szűcs Gabriellával és Zsédenyi Adriennel.

**Caramel** pedig már régóta visszatérő vendég a Margitszigeten. Koncertjén a régi kedvencek és az új, rádiós slágerlistákat vezető szerzemények mellett részletek hangzanak el **Mesterkód** című musicaljéből. Sztárvendégei: **Szulák Andrea, Veres Mónika (Nika)** teszik még emlékezetesebbé az előadást.

A **Beke Farkas Nándor** vezette **100 Tagú Cigányzenekar** a klasszikus zenei művek mellett, tradicionális magyar cigánymuzsikát és ez alkalommal operettslágerekkel is kedveskednek majd. A műsor lenyűgöző és megunhatatlan.  Koncertjükön az Operettszínház kiváló művészeit köszönthetjük: **Dancs Annamarit, Peller Annát, Peller Károlyt** és **Laki Pétert.**

A régi visszatérők sem maradhatnak el, így érkezik majd **Geszti Péter** a Best of Geszti produkcióval; **Fenyő Miklós** a legnagyobb rock slágerekkel, Szerelmes Sziget című koncertjével; és a **Budapest bár** is a számos remek énekest felvonultató hagyományos nyárzáró koncertjével, a mindig izgalmas sztárvendégekkel, Jordán Adéllal és Vecsei H. Miklóssal.

De szeptemberre is marad valódi értékes szórakozás: **Szikora Róbert, Lezsák Sándor** és **Zsuffa Tünde** történelmi-egyházi regénye ihlette **Az ÉG tartja a FÖLDET** musicalt, mely most szabadtéri bemutatóként a Kecskeméti Nemzeti Katona József Színház előadásában érkezik, rendező: Cseke Péter. A musical két előadással is látható a Margitsziget varázslatos aurájú színpadán.

Tolcsvay László, Müller Péter és Müller Péter Sziámi **Mária evangéliuma** című rockoperája a tavalyi nagy siker után szeptemberben új szereposztással tér vissza a Margitszigeti Színházba. A LantArt Produkció előadását **Juronics Tamás** rendezésében láthatják. A főszerepekben: **Bordás Barbara, György-Rózsa Sándor, Földes Tamás** és **Molnár Levente.** Közreműködik a Szegedi Kortárs Balett, valamint a Győri Nemzeti Színház zenekara és kórusa.

Színházunk invitálja a látogatóit Budapest szívébe, a Margitsziget páratlan természeti környezetében álló színházába: a **margitszigeti nyári színházba**, melynek csodás adottságai, mérete, a **színházi hajójárata és kikötője, a kilátó- és kiállítótérként is működő műemlék Víztornya**, **irodalmi sétái** és **ingyenes családi hétvégi meseprogramjai**, közel 3000 fős nézőtere, impozáns otthont ad a művészeknek és a közönségnek egyaránt.

[**www.margitszigetiszinhaz.hu**](http://www.margitszigetiszinhaz.hu)

**Művészetek összekapcsolása a Margitszigeten!**

**Kiállítások egész nyáron a Víztorony-kilátóban**

A Margitszigeti Víztorony minden évben helyet ad különleges kiállításoknak, tárlatoknak, valamint lehetőséget ad fiatal művészek bemutatkozására. A 2023-as nyár is bővelkedik izgalmas kiállításokban ezen a rendkívüli helyszínen. Az ország egyik legnagyobb víztornya igazi turisztikai látványosság, melyből láthatjuk Budapest körpanorámáját. A Víztorony lépcsőin felsétálva tárul a látogatók elé egész nyáron a Margitszigeti Színház felkérésére kiállított művek sokasága, páratlan élményt kínálva.

**2023-ban is érdemes lesz felmenni a toronyba, hisz megtekinthető lesz egy tárlat Budapest 150 éves születésnapja alkalmából, a legendás grófnő, Báthory Erzsébet életéről és Attila hun királyról.**

**Buda+Pest 150 – A Felszabtér Rajziskola tematikus kiállítása
2023. május 29. – június 8.**

A Felszabtér Rajziskolával karöltve a színház ez évben fiatalokat kért fel, hogy alkossanak olyan műveket, melyet Budapest ihletett. A főváros mindenkinek más és mást jelent. A színes, változatos anyaggal tisztelegnek a 150 éves Budapest előtt nyár elején.

**Gyilkos vagy áldozat? Kiállítás Báthory Erzsébetről**
**2023 június 10. – 2023. július 30.**

Báthori Erzsébet alakját rémséges és kegyetlen tettek legendái övezik, amelyek mára úgy váltak világszerte ismertté, mint a vámpírszerű borzalmak egyik jelképe. A legendás alak életéről és haláláról szóló musical előadáshoz kapcsolódóan tekinthető meg júniustól egy átfogó kiállítás, melyben lehet, hogy az is kiderül majd, hogy a grófnő gyilkos volt vagy esetleg áldozat?

**Attila – kiállítás a legendás uralkodó életéről**
**2023. augusztus 1. – szeptember 2.**

A Margitszigeti Színház augusztus 12-én tűzi műsorra Giuseppe Verdi Attila című operáját, melyhez kapcsolódóan kiállítást szervez a hun király alakjáról és a hunok történetéről. Giuseppe Verdi zenedrámája önmagában csodás élményt nyújt a Margitszigeti Szabadtéri Színpadon, az uralkodó életéről szóló kiállítás pedig megkoronázása lesz ennek az élménynek.

[**www.margitszigetiszinhaz.hu**](file:///%5C%5C192.168.41.253%5CShare%5CKOMMUNIK%C3%81CI%C3%93%5C2023%5CSAJTOTAJEKOZTATO%5CSAJT%C3%93ANYAGOK%5Cwww.margitszigetiszinhaz.hu)